1 ट्रेनी घायल, मार्च महीने की यह दूसरी ऐसी घटना
keral kochi ALH helicopter of indian coast guard landing केरल के रविवार को कोचीन इंटरनेशनल एयरपोर्ट के पास इंडियन कोस्ट गार्ड के एडवांस लाइट हेलिकॉप्टर (ALH) ध्रुव मार्क 3 हेलिकॉप्टर की टेस्ट उड़ान की इमरजेंसी लैंडिंग करवाई गई।
केरल में रविवार को कोचीन इंटरनेशनल एयरपोर्ट के पास इंडियन कोस्ट गार्ड के एडवांस लाइट हेलिकॉप्टर (ALH) ध्रुव मार्क 3 हेलिकॉप्टर की टेस्ट उड़ान की इमरजेंसी लैंडिंग करवाई गई। जिस समय हेलिकॉप्टर की लैंडिग कराई गई उस समय वह 25 फीट की ऊंचाई पर उड़ रहा था। यह घटना दोपहर 12.30 बजे की है।
इस घटना से बड़ा हादसा होते-होते बच गया। हालांकि एक ट्रेनी का हाथ फ्रैक्चर हुआ है। बता दें कि ALH को हिंदुस्तान एयरोनॉटिक्स लिमिटेड ने बनाया है। इसका इस्तेमाल कोस्ट गार्ड्स के अलावा थलसेना, नौसेना और वायु सेना की ओर से किया जाता है। यह हेलिकॉप्टर के दुर्घटनाग्रस्त होने की इस महीने की दूसरी घटना है।
8 मार्च को अरब सागर में हुई थी इमरजेंसी लैंडिंग
मुंबई से रेग्युलर उड़ान पर निकले भारतीय नौसेना काे ALH की अरब सागर में इमरजेंसी लैंडिंग हुई। घटना 8 मार्च को सुबह हुई थी जब नौसेना यह हेलिकॉप्टर पेट्रोलिंग के लिए निकला था। पावर और हाइट की कमी के कारण पायलट ने हेलिकॉप्टर को पानी पर ही उतारा। टेक्निकली इसे डिचिंग कहते हैं, यानी पानी पर इमरजेंसी लैंडिंग करना।
तीनों क्रू मेम्बर हेलिकॉप्टर से बाहर निकल आए, इसके बाद नौसेना ने तुरंत खोज और बचाव ऑपरेशन चलाकर क्रू के तीन सदस्यों को सुरक्षित निकाल लिया था।
मुंबई हादसे के बाद उड़ान पर रोक लगाई थी
मुंबई में हुई घटना के बाद ALH हेलिकॉप्टरों की उड़ान भरने से एहतियाती तौर पर रोक लगा दी गई थी। कहा गया था कि जब तक जांचकर्ताओं को हेलिकॉप्टर दुर्घटना की वजह का पता नहीं चलता है, तब तक ये रोक लगी रहेगी। रोक हटाने के लिए इंडियन कोस्ट गार्ड लगातार काम कर रही है।
हेलिकॉप्टर की इमरजेंसी लैंडिंग से जुड़ी ये खबरें भी पढ़ें...
1. जालोर में सेना के हेलिकॉप्टर को तकनीकी खराबी के कारण खेत में उतारा
जोधपुर से आबू रोड़ जा रहे एक हेलिकॉप्टर को तकनीकी खराबी के कारण जालोर जिले के पादरली गांव के एक खेत में उतारना पड़ा। जानकारी के मुताबिक जोधपुर से सेना का हेलिकॉप्टर आबूरोड़ के लिए जा रहा था। इस दौरान शाम करीब 4.30 बजे के समय हेलिकॉप्टर में तकनीकी खराबी आ जाने के कारण उसे इमरजेंसी में खेत में उतारना पड़ा। पढ़ें पूरी खबर...
2. हनुमानगढ़ में एयरफोर्स के हेलिकॉप्टर की आपात लैंडिंग
पिछले साल भी इंडियन एयरफोर्स के हेलिकॉप्टर की हनुमानगढ़ के खेत में आपात लैंडिंग करवानी पड़ी थी। Mi-35 हेलिकॉप्टर में तकनीकी खराबी आ गई थी। इसमें पायलट सहित सेना के 5 जवान सवार थे। अचानक खेत में हेलिकॉप्टर उतरने से आसपास के लोग जमा हो गए थे। पढ़ें पूरी खबर...